CELEX: 32018D1716
Language: hr
Date: 2018-11-13 00:00:00
Title: Provedbena odluka Komisije (EU) 2018/1716 оd 13. studenoga 2018. o izmjeni Provedbene odluke 2013/776/EU o osnivanju Izvršne agencije za obrazovanje, audiovizualnu politiku i kulturu

14.11.2018   
               
               
                  HR
               
               
                  Službeni list Europske unije
               
               
                  L 286/33
               
            
         PROVEDBENA ODLUKA KOMISIJE (EU) 2018/1716
         оd 13. studenoga 2018.
         o izmjeni Provedbene odluke 2013/776/EU o osnivanju Izvršne agencije za obrazovanje, audiovizualnu politiku i kulturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         Uzimajući u obzir Uredbu Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (1), a posebno njezin članak 3.,
         budući da:
         
                     (1)
                  
                  
                     Uredbom (EU) 2018/1475 Europskog parlamenta i Vijeća (2) utvrđuje se pravni okvir za Europske snage solidarnosti, u okviru kojih će se mladima ponuditi mogućnosti za uključivanje u aktivnosti solidarnosti. Programom će se pridonijeti rješavanju nezadovoljenih društvenih potreba i jačanju zajednica uz istodobno jačanje osobnog, obrazovnog, socijalnog, građanskog i profesionalnog razvoja mladih.
                  
               
                     (2)
                  
                  
                     Upravljanje dijelom djelovanja Europskih snaga solidarnosti uključuje provedbu tehničkih projekata koji ne podrazumijevaju donošenje političkih odluka te zahtijevaju visoku razinu tehničke i financijske stručnosti tijekom cijelog ciklusa projekta.
                  
               
                     (3)
                  
                  
                     Izvršna agencija za obrazovanje, audiovizualnu politiku i kulturu (dalje u tekstu „Agencija”) pokazala je učinkovit pristup upravljanju programima Unije. Tijekom nekoliko godina stekla je kompetencije, vještine i kapacitete za upravljanje povjerenim joj programima.
                  
               
                     (4)
                  
                  
                     Analiza troškova i koristi provedena u skladu s člankom 3. stavkom 1. Uredbe (EZ) br. 58/2003 istaknula je i kvantitativne i kvalitativne prednosti delegiranja upravljanja dijelom djelovanja Europskih snaga solidarnosti Agenciji.
                  
               
                     (5)
                  
                  
                     U pogledu usporedbe troškova u odnosu na mogućnost obavljanja zadaća u Komisiji, analiza troškova i koristi pokazala je da bi to rješenje bilo učinkovitije i ostvarilo uštede od 30 % neto sadašnje vrijednosti za zadaće kojima će upravljati Agencija. Nove aktivnosti koje se planira delegirati Agenciji u skladu su s njezinim sadašnjim nadležnostima i misijom. One su ujedno i nastavak njezinih postojećih aktivnosti poput projekata Europske volonterske službe koji su joj delegirani iz programa Erasmus+, uspostavljenog Uredbom (EU) br. 1288/2013 Europskog parlamenta i Vijeća (3). Osim toga, dionici Europskih snaga solidarnosti imali bi koristi od stečenog iskustva Agencije u upravljanju programima. S druge strane, obavljanje zadaća u Komisiji imalo bi negativne posljedice zato što aktivnostima koje su predviđene za delegiranje nisu nikad interno upravljale matične glavne uprave, koje za to nemaju dovoljno kapaciteta.
                  
               
                     (6)
                  
                  
                     Stoga bi odgovornost za provedbu dijelova novog djelovanja Europske snage solidarnosti u skladu s Uredbom (EU) 2018/1475 trebalo prenijeti na Agenciju te Provedbenu odluku Komisije 2013/776/EU (4) izmijeniti na odgovarajući način.
                  
               
                     (7)
                  
                  
                     Kako bi se osigurala dosljedna provedba ove Odluke i predmetnog djelovanja tijekom vremena, treba osigurati da Agencija obavlja svoje zadaće povezane s provedbom tog djelovanja od datuma stupanja na snagu Uredbe (EU) 2018/1475.
                  
               
                     (8)
                  
                  
                     Mjere predviđene ovom Provedbenom odlukom u skladu su s mišljenjem Odbora za izvršne agencije,
                  
               DONIJELA JE OVU ODLUKU:
         
            Članak 1.
            U Provedbenoj odluci Komisije 2013/776/EU u članku 3. stavku 1. prvom podstavku dodaje se sljedeća točka (f):
            
               
                           „(f)
                        
                        
                           Europskih snaga solidarnosti.
                           Agencija je zadužena i za pružanje usluga drugim programima Unije kojima se doprinosi ciljevima Europskih snaga solidarnosti navedenima u članku 5. stavku 3. Uredbe o utvrđivanju pravnog okvira Europskih snaga solidarnosti (*1).
                        
                     
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
            Primjenjuje se od datuma stupanja na snagu temeljnog akta o utvrđivanju pravnog okvira Europskih snaga solidarnosti (5).
         
         
            Sastavljeno u Bruxellesu 13. studenoga 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 11, 16.1.2003., str. 1.
         
         
            (2)  Uredba (EU) 2018/1475 Europskog parlamenta i Vijeća od 2. listopada 2018. o utvrđivanju pravnog okvira Europskih snaga solidarnosti i izmjeni Uredbe (EU) br. 1288/2013, Uredbe (EU) br. 1293/2013 i Odluke br. 1313/2013/EU (SL L 250, 4.10.2018., str. 1.).
         
            (3)  Uredba (EU) br. 1288/2013 Europskog parlamenta i Vijeća od 11. prosinca 2013. o uspostavi programa „Erasmus+”: programa Unije za obrazovanje, osposobljavanje, mlade i sport i stavljanju izvan snage odluka br. 1719/2006/EZ, 1720/2006/EZ i 1298/2008/EZ (SL L 347, 20.12.2013., str. 50.).
         
            (4)  Provedbena odluka Komisije 2013/776/EU оd 18. prosinca 2013. o osnivanju „Izvršne agencije za obrazovanje, audiovizualnu politiku i kulturu” i o stavljanju izvan snage Odluke 2009/336/EZ (SL L 343, 19.12.2013., str. 46.).
         
            (5)  Vidjeti bilješku 2.